b'\n_START_ARTICLE_\nHP-34C\n_START_PARAGRAPH_\nHP-34C Continuous Memory Calculator (s kodnim imenom\xc2\xa0\xc2\xbbBasil\xc2\xab\xc2\xa0(Bazilika)) je bil napredni znanstveni programabilni \xc5\xbeepni kalkulator podjetja Hewlett-Packard. Izdelali so ga leta 1979. Prodajna cena je bila 150 $. Izdelovali so ga do leta 1983, ko je bila cena 100 $. Programi in shranjeni podatki so ostali v pomnilniku, ko se je kalkulator ugasnil. To mo\xc5\xbenost so imeli nekateri modeli kalkulatorjev HP od leta 1975.\n_START_SECTION_\nZna\xc4\x8dilnosti\n_START_PARAGRAPH_\nHP-34C je imel prvi od \xc5\xbeepnih kalkulatorjev mo\xc5\xbenost numeri\xc4\x8dnega ra\xc4\x8dunanja integralov in iskanja korenov ena\xc4\x8db. Uporabnik je moral kot program vnesti formulo. Ve\xc4\x8dkratne ni\xc4\x8dle je bilo mo\xc4\x8d najti tako da se je najprej na\xc5\xa1la ni\xc4\x8dla, nato pa se je ena\xc4\x8dba delila z vrednostjo (1-ni\xc4\x8dla). Ta tehnika iskanja ve\xc4\x8dkratnih ni\xc4\x8del se imenuje\xc2\xa0\xc2\xbbizpu\xc5\xa1\xc4\x8danje\xc2\xab\xc2\xa0(deflation). Uporabnik je po navadi programsko poklical vrednost ni\xc4\x8dle iz pomnilni\xc5\xa1kega registra za izbolj\xc5\xa1anje njene to\xc4\x8dnosti._NEWLINE_Kalkulator je imel dvajset pomnilni\xc5\xa1kih registrov in pomnilnika za pribli\xc5\xbeno 210 ukaznih programskih vrstic. Kot vsi kalkulatorji podjetja Hewlett-Packard v tem in kasnej\xc5\xa1em \xc4\x8dasu je HP-34C uporabljal obrnjeni poljski zapis (RPN) in fiksni \xc5\xa1tirinivojski samodejni sklad operandov (X, Y, Z, T). Imel je 30 tipk in 11 mestni prikazovalnik \xc5\xa1tevil z rde\xc4\x8dimi svetle\xc4\x8dimi diodami (LED). Na vsako tipko so lahko \xc5\xa1le 4 funkcije: normalna, z zlatorumeno tipko f, z modro tipko g in s \xc4\x8drno tipko h._NEWLINE_V priro\xc4\x8dniku sta bili prilo\xc5\xbeeni dve igrici (Moon Rocket Lander in Nimb). Tako je bil kalkulator verjetno med prvimi, ki so imeli mo\xc5\xbenost igranja preprostih igric. Mo\xc5\xbenost programiranja igric sta imela tudi HP-65 in H-67. Zmagovalec je moral v levo obrniti zaslon, kjer sta se s pomo\xc4\x8djo \xc5\xa1tevk izpisali besedi BLISS (sre\xc4\x8da) ali LOSE (zguba) (55178 ali 3507). Igro enaindvajset (blackjack) je bilo mo\xc4\x8d preprosto programirati zaradi dovolj pomnilnika s pretvorbo nekaj registrov v programske vrstice._NEWLINE_Kalkulator je bil trpe\xc5\xbeen in je dolgo deloval. Leta 1982 ga je nadomestil nov model HP-15C._NEWLINE_\xc4\x8ceprav naj bi HP-34C le nekaj mesecev po za\xc4\x8detku njegove prodaje nadomestil HP-41C, sta se kalkulatorja razlikovala, predvsem po ceni (HP-41C je bil enkrat dra\xc5\xbeji), ter po funkcionalnosti in delovanju. HP-41C je imel prvi zaslon LCD in je imel raz\xc5\xa1irljive pomnilni\xc5\xa1ke module. Tako je lahko veliko ljudi \xc5\xa1e vedno kupilo HP-34C in za ta denar dobilo dober kalkulator. Kalkulatorja so tako isto\xc4\x8dasno prodajali ve\xc4\x8d let._NEWLINE_Iz\xc5\xa1lo je ve\xc4\x8d izpeljank HP-34C, na primer razli\xc4\x8dice s plasti\xc4\x8dno ali kovinsko tipkovnico, ali razli\xc4\x8dice s prilotanimi integriranimi vezji (poznej\xc5\xa1e razli\xc4\x8dice) in vgrajenimi s tlakom.'